b'\n_START_ARTICLE_\nKinetin\xc4\x97s energijos regeneravimo sistema\n_START_PARAGRAPH_\nKERS (angl. Kinetic Energy Recovery Systems) \xe2\x80\x93 sistema, kuri sukaupia stabdymo metu i\xc5\xa1siskleid\xc5\xbeian\xc4\x8di\xc4\x85 energij\xc4\x85, o \xc5\xa1i v\xc4\x97liau gali b\xc5\xabti panaudota padidinti bolido variklio gali\xc4\x85. Energija gali b\xc5\xabti kaupiama kaip mechanin\xc4\x97 energija (naudojant smagra\xc4\x8dius) arba kaip elektros energija (naudojant baterijas ar didel\xc4\x97s talpos kondensatorius). \xc5\xa0iuo metu \xc5\xa1i sistema yra naudojama Formul\xc4\x97s 1 boliduose, o v\xc4\x97liau tikimasi, kad ji bus panaudota tobulinant ir \xc4\xafprastus miesto automobilius._NEWLINE_Sistemos pirmtak\xc4\x85 sugalvojo JAV nobelio premijos laureatas fizikas Richard Feynmanas XX a. \xc5\xa1e\xc5\xa1tame de\xc5\xa1imtmetyje.\n_START_SECTION_\nFormul\xc4\x97 1\n_START_PARAGRAPH_\n\xc5\xa0iuo metu Formul\xc4\x97je 1 naudojama 60 kW galios KERS sistema, o vieno rato metu sunaudota energija negali vir\xc5\xa1yti 400 kJ, o naudojimo trukm\xc4\x97 negali vir\xc5\xa1yti 6,6 sekund\xc5\xbei\xc5\xb3._NEWLINE_Ekipos bandymus su KERS prad\xc4\x97jo po 2008\xc2\xa0m. sezono, o privalomai \xc5\xa1i\xc4\x85 sistem\xc4\x85 naudoja nuo 2010\xc2\xa0m. sezono._NEWLINE_Nuo 2014 m. sezono KERS sistemos galingumas bus padidintas iki 120 kW. Tai bus padaryta d\xc4\x97l nauj\xc5\xb3 varikli\xc5\xb3 formato\xc2\xa0\xe2\x80\x93 1.6 litr\xc5\xb3 V6.'